Armėnijos vėliava
Armėnijos vėliava (arm. Երագույն) – vienas oficialių Armėnijos valstybės simbolių. Vėliava – audeklas, susidedantis iš trijų lygių horizontalių spalvų juostų: viršutinės – raudonos, vidurinės – mėlynos, žemutinės – oranžinės. Nėra jokių patikimų šaltinių, aiškinančių spalvų kilmę. Dažniausiai aiškinama, kad raudona spalva reiškia armėnų pralietą kraują ginant savo šalį, mėlyna spalva – dangų, viltį ir nekintamą šalies charakterį, o oranžinė – žmonių drąsą, derlingą Armėnijos žemę ir ją dirbančius žmones.